b'\n_START_ARTICLE_\nEmperador Wu ng Han\n_START_PARAGRAPH_\nSi Emperador Wu ng Han o Han Wudi , (156 BK\xe2\x80\x9329 Marso, 87 BK), pangalang personal: Liu Che (\xe5\x8a\x89\xe5\xbe\xb9), ay ang ika-pitong emperador ng Dinastiyang Han sa pangmakabagong-panahong punong-lupain ng Tsina, na naghari mula 141 BK hanggang 87 BK. Higit na naaalala si Emperador Wu dahil sa kanyang malawak na pagpapalawig ng teritoryo na naganap sa ilalim ng kanyang pamumuno, pati na ang malakas ang nakagitna o sentralisadong estadong Konpusyanong kanyang inorganisa. Tinutukoy siya sa kasaysayan ng Tsina bilang pinakadakilang emperador ng Dinastiyang Han, at isa sa pinakadakilang mga emperador sa kasaysayan ng mga Intsik. Dahil sa mabisang pamamahala ni Emperador Wu, naging isa ang Dinastiyang Han, kung hindi man pinakamakapangyarihan, sa pinakamalalakas na mga bansa sa mundo.'